यूनिवर्सिटी के कृषि विभाग ने शुरू की जैविक खेती
भास्कर संवाददाता। फतेहगढ़ साहिब
श्रीगुरु ग्रंथ साहिब विश्व यूनिवर्सिटी के कृषि विभाग की ओर से जैविक कृषि फार्म की शुरूआत की गई। जिसके तहत विभाग के छात्रों की ओर से बिना केमिकल दवाओं या खाद का इस्तेमाल विभिन्न सब्जियां उगाई गई हंै। जिन्हें यूनिवर्सिटी में स्टाल लगाकर बेचा गया।
यूनिवर्सिटी के कृषि विभाग के मुखी डॉ. यादविन्द्र सिंह ने कहा कि जैविक कृषि विभाग के बीएससी ऑनर्स के छात्रों की ओर से की गई है और स्टाल लगा इन्हें बेचने का मकसद युवा पीढ़ी को जैविक कृषि से जोड़ना है क्योंकि फसलों पर कीटनाशक दवाओं के हो रहे अंधाधुंध इस्तेमाल से शरीर पर बुरा प्रभाव पड़ता है।
यूनिवर्सिटी के वीसी डॉ. गुरमोहन सिंह वालिया ने कहा कि जैविक कृषि आज के समय की मुख्य जरूरत बन चुकी है क्योंकि कीटनाशकों के स्प्रे से पैदा होने वाली सब्जियां या दूसरे उत्पादन बीमारियों को बढ़ावा देते है। इस मौके पर रजिस्ट्रार डॉ. प्रीतपाल सिंह डीन छात्र भलाई डॉ. बीर बिक्रम सिंह के अलावा स्टाफ सदस्य मौजूद थे।
रजिस्ट्रार और विभाग मुखी के साथ यूनिवर्सिटी के कृषि विभाग के स्टूडेंट्स।
हेल्थ अलर्ट
hin_Deva bho_Deva hin_Deva hin_Deva hin_Deva hin_Deva kas_Deva